אי אפשר לספור כמה מיילים מילאו את תיבת המייל בשאלה הדאוגה הזו. החשש שאייל העלה בדעתו שמא אלי היה זה ששיתף פעולה עם ארנון וגרם לו לפלוט אותו מחוץ למשימה כחלק מהתוכנית הכוללת לפגוע בו – גרם לקוראים לדפיקות לב מואצות… התשובה היא לא. לא. לא. אלי לא בגד באייל, הידידות שלהם אמיצה יותר מדי. אין חשש כזה. נכון שכמה פעמים אלי העלים מידע מאייל, אבל לא בצורה שתפגע באייל. לעולם לא. להפך, אם אלי העלים מידע מאייל הוא עשה זאת לטובת אייל. אייל עצמו הבין מיד שאלי לא בגד בו, ומחק את המחשבה הזו מלוח האם של המחשבות שלו.